
ŠALČININKŲ JANO SNIADECKIO GIMNAZIJOS MOKINIŲ PADARYTOS TURTINĖS ŽALOS NUSTATYMO IR ATLYGINIMO TVARKOS APRAŠAS

I SKYRIUS
 BENDROSIOS NUOSTATOS


1. Šalčininkų Jano Sniadeckio gimnazijos mokinių padarytos turtinės žalos nustatymo ir atlyginimo tvarkos aprašas (toliau - Aprašas) reglamentuoja mokinių gimnazijos turtui padarytos žalos nustatymo, įforminimo, dydžio apskaičiavimo ir atlyginimo tvarką.
2. Aprašas taikomas Šalčininkų Jano Sniadeckio gimnazijos mokiniams, kurie savo veiksmais ar neveikimu padarė žalą gimnazijos turtui, taip pat jų tėvams (globėjams, rūpintojams) tiek, kiek jų atsakomybė numatyta Lietuvos Respublikos teisės aktuose.
3. Aprašas parengtas vadovaujantis Lietuvos Respublikos civiliniu kodeksu ir Šalčininkų Jano Sniadeckio gimnazijos mokinio mokymosi pagal pradinio, pagrindinio ir vidurinio ugdymo programas sutarties nuostatomis.

II SKYRIUS 
ŽALOS NUSTATYMO TVARKA

0. Pastebėję gimnazijos turto sugadinimą, sunaikinimą ar praradimą, mokiniai, gimnazijos darbuotojai ar kiti asmenys nedelsdamai informuoja gimnazijos administraciją: direktorių, direktoriaus pavaduotojus ugdymui, direktoriaus pavaduotoją ūkio reikalams, direktoriaus pavaduotoją bendriesiems reikalams arba socialinį pedagogą.
1. Gimnazijos  socialinis pedagogas, atsižvelgdamas į savo kompetenciją ir gimnazijoje nustatytas funkcijas,  surašo vidaus tvarkos taisyklių pažeidimo aktą. Žalos faktas ir jos aplinkybės įforminami žalos nustatymo aktu.
2. Klasės vadovas informuoja mokinio tėvus (globėjus, rūpintojus) apie nustatytą įvykį ir tolesnę jo nagrinėjimo eigą.
3. Gimnazijos direktorius įsakymu skiria atsakingus asmenis žalos aplinkybėms nustatyti, dokumentams parengti ir žalos atlyginimo procedūrai koordinuoti.

III SKYRIUS
ŽALOS DYDŽIO APSKAIČIAVIMAS

0. Žalos dydis apskaičiuojamas atsižvelgiant į:
8.1. turto vertę ir būklę iki žalos atsiradimo;
8.2. remonto, medžiagų ir kitas pagrįstas su turto atkūrimu susijusias išlaidas;
8.3. turto nusidėvėjimą, likutinę vertę ir kitas aplinkybes, turinčias reikšmės realiam žalos dydžiui nustatyti;
8.4. sugadinus trumpalaikį turtą, pagrįstas jo remonto, atkūrimo arba pakeitimo lygiaverčiu turtu išlaidas.
0. Žalos dydis nustatomas pagal turimus dokumentus, turto įsigijimo duomenis, remonto sąmatas, tiekėjų pasiūlymus ar kitus žalos dydį pagrindžiančius duomenis. Jeigu būtina, gimnazija gali kreiptis į kompetentingą specialistą, prekių tiekėją ar paslaugų teikėją dėl žalos dydžio įvertinimo.

IV SKYRIUS 
ŽALOS ATLYGINIMO TVARKA

0. Mokinio padarytos žalos atlyginimo klausimas sprendžiamas vadovaujantis Lietuvos Respublikos civiliniu kodeksu, atsižvelgiant į mokinio amžių, žalos padarymo aplinkybes, atsakomybės sąlygas ir kitas teisiškai reikšmingas aplinkybes.
1. Žala gali būti atlyginama:
11.1. keičiant sugadintą ar prarastą turtą tokiu pačiu arba lygiaverčiu turtu, prieš tai  suderinus su gimnazijos administracija;
11.2. atlyginant pagrįstą žalos dydį pinigais, apskaičiuotą ir pagrįstą pinigų sumą pervesti į gimnazijos nurodytą banko sąskaitą;
11.3. remontuojant arba atkuriant sugadintą turtą, iš anksto suderinus su gimnazijos administracija.
0. Jeigu nesutariama dėl žalos fakto, jos dydžio ar atlyginimo, gimnazija turi teisę ginti savo interesus Lietuvos Respublikos teisės aktų nustatyta tvarka.

V SKYRIUS 
PREVENCIJA IR INFORMAVIMAS

0. Aprašas skelbiamas gimnazijos interneto svetainėje.
1. Klasės vadovai supažindina mokinius ir jų tėvus (globėjus, rūpintojus) su Aprašu gimnazijoje nustatyta tvarka.
2. Gimnazijos darbuotojai pagal savo kompetenciją vykdo prevencines priemones, skatinančias mokinius atsakingai naudotis gimnazijos turtu.

VI SKYRIUS
BAIGIAMOSIOS NUOSTATOS

0. Aprašą tvirtina gimnazijos direktorius.
1. Aprašas gali būti keičiamas ar papildomas gimnazijos direktoriaus įsakymu.
2. Aprašas įsigalioja nuo jo patvirtinimo dienos.

___________________
